Могиљно језеро
Могиљно језеро () малено је језеро које се налази у југоисточном делу острва Киљдин, на северу Мурманске области Русије. Једино је језеро меромиктичког типа на подручју Русије, и тек једно од неколико таквих језера у свету. Језеро је ниском (до 5,5 метара) и уском гредом (ширине до 70 м) одвојено од Киљдинског пролаза Баренцовог мора, а заштићено је као хидролошки споменик природе Мурманске области.  

Језеро је малих димензија, дужине до 560 метара и максималне ширине до 280 метара. Укупна површина акваторије је свега 0,09 км², дужина обалне линије 1,35 км, а максимална дубина до 17 метара. Реликтно је језеро настало услед повлачења мора пре око 1000 година.

Језеро Могиљно је специфично по својим меромиктичким својствима и вода која испуњава језеро дословно је „наслагана” у слојевима (укупно 4 слоја различитог хемијског састава и густине). До дубине од 5 метара вода у језеру је слатка, док на дну има вредности салинитета од 33 ‰. Други слој воде је на дубинама између 6,5 и 13 метара са салинитетом који расте до 22 ‰. У слатководном делу језера живе типични слатководни организми, у централним деловима брактични, а при дну морски организми. На дну језера живе пурпурне бактерије (-{Purple bacteria}-) чијим распадањем се ствара отровни водоник-сулфид. У горњим слојевима живе планктони из рода -{Daphnia}-, ротаторије (13 врста) и ракови (21 врста), а од риба специфична је ендемска подврста бакалара -{Gadus morhua kildinensis}-. Од другог слоја па на ниже живе типична морска створења − морске звезде -{Stichaster albulus}-, морске сасе, сунђери, морске маховине, поларне медузе и морски ракови.

На мапама језеро је први пут уцртано на карти холандског морепловца Вилема Баренца из 1594. године.

Види још 
 Мурманска област
 Кољски рејон
 Киљдин

Спољашње везе 

  Киљдински бакалар са језера Могиљно
 -{М.В.Фокин, Н.Н.Шунатова, Н.В.Усов, Е.Н.Буфалова, С.С.Малавенда, Д.В.Редькин, П.П.Стрелков, Е.В.Шошина. РЕЛИКТОВОЕ ОЗЕРО МОГИЛЬНОЕ – 2003. Научный отчет экспедиции СПбГУ-МГТУ-ЗИН РАН на остров Кильдин и озеро Могильное в августе 2003 года. — СПб, 2004.}-
  Чуда Русије − Могиљно језеро и Киљдин
  Могиљно језеро на сајту кољског центра за заштиту природе 

Језера у Русији
Мурманска област
Реликтна језера
Меромиктичка језера